Държавен вестник, бр. 1, 2010 г., стр. 3

БРОЙ  1	
Д Ъ Р Ж А В Е Н  В Е С Т Н И К 	
СТР.  3  
Министерството на външните работи за 2010 г. 
за изпълнение на програмата на председател­
ството на Република България на Организацията 
за Черноморско икономическо сътрудничество 
за периода 1 януари – 31 май 2010 г.
Чл. 2. Министърът на финансите да извърши 
съответните промени по бюджета на Минис­
терството на външните работи за 2010 г.
Заключителни разпоредби
§ 1. Постановлението се приема на осно­
вание чл. 28, ал. 1 и чл. 34, ал. 1 от Закона за 
устройството на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на външните работи.
§ 3. Постановлението влиза в сила от 1 яну­
ари 2010 г.
Министър-председател:
Бойко Борисов
Главен секретар на Министерския съвет:
Росен Желязков
14007
ПОСТАНОВЛЕНИЕ № 321
ОТ 28 ДЕКЕМВРИ 2009 Г.
за приемане на Наредба за определяне на 
стандарти за годишна бюджетна издръжка за 
един лишен от свобода
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за оп­
ределяне на стандарти за годишна бюджетна 
издръжка за един лишен от свобода.
Заключителна разпоредба
Параграф единствен. Издръжката за ли­
шените от свобода се определя съобразно 
приетите с наредбата стандарти, като осигуря­
ването на необходимите средства се извършва 
в рамките на бюджета на Министерството на 
правосъдието за съответната финансова година 
в съответствие с утвърдените разходни тавани 
по бюджетната прогноза на министерството за 
периода 2010 – 2012 г.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за определяне на стандарти за годишна бю­
джетна издръжка за един лишен от свобода
Раздел І
Общи разпоредби
Чл. 1. С наредбата се определят стандартите 
за годишна бюджетна издръжка за един лишен 
от свобода.
Чл. 2. Наредбата се прилага за лицата, 
настанени във всички места за лишаване от 
свобода, включително за задържаните по реда 
на Наказателно-процесуалния кодекс.
Чл. 3. Дейностите по осигуряване на го­
дишната бюджетна издръжка за лишените от 
свобода в затворите и поправителните домове 
и на обвиняемите и подсъдимите с мярка за 
неотклонение задържане под стража в арестите 
се осъществяват от Главна дирекция „Изпъл­
нение на наказанията“ – юридическо лице към 
министъра на правосъдието, второстепенен 
разпоредител с бюджетни кредити.
Раздел ІІ
Стандарти за годишна бюджетна издръжка
Чл. 4. (1) Стандартът за годишната бюджетна 
издръжка за един лишен от свобода включва 
осигуряването на:
1. достатъчна по химически и калоричен 
състав безплатна храна;
2. самостоятелно легло, безплатно облекло, 
обувки и спални принадлежности;
3. санитарно-хигиенни материали;
4. здравнопрофилактична дейност;
5. медицинско обслужване и медикаменти;
6. поддържане на хигиена и здравен контрол;
7. културно-информационни и религиозни 
дейности;
8. спортни дейности;
9. творческа дейност;
10. специализирани програми за индиви­
дуална и групова работа за въздействие и 
ресоциализация;
11. курсове за професионална квалификация 
и обучение в практиката, трудови, образова­
телни, обучителни и възпитателни програми;
12. материали за текущ ремонт и др.;
13. вода, горива, електрическа енергия;
14. външни услуги.
(2) В стандартите за годишна бюджетна из­
дръжка за работещите, за бременните жени и 
майките и за болните, имащи право на диетична 
храна, освен изброените по ал. 1 елементи се 
включва осигуряването на:
1. повишена дажба храна, съобразена с ха­
рактера на извършената работа – за работещите;
2. усилена дажба храна по специална таблица 
по време на бременността и 10 месеца след 
раждането – за бременните жени и майките;
3. диетична храна по предписание на лекаря – 
за болните, имащи право на диетична храна.
Раздел ІІІ
Прилагане на стандартите
Чл. 5. (1) Стандартите за годишна издръжка 
са базата за ежегодно определяне на средствата 
по бюджета на Министерството на правосъдие­
то, необходими за издръжката на лишените от 
свобода, обвиняемите и подсъдимите с мярка 
за неотклонение задържане под стража.